text: Назад | Начало Здравна медиа Любопитно Знаете ли, че... Ролята на брака за здравословното състояние била надценена
  Ролята на брака за здравето е преувеличена според току-що приключило сравнение на плюсовете и минусите.
  Според учени от университета "Корнел" идеята, че семейният съюз е фактор за хармония и оттам - за по-добро състояние на сърдечната и нервната система на жената и мъжа, е до голяма степен мит.
  Бракът е важна социална институция, но през последните десетилетия в западните общества се увеличават неформалните съжителствата и децата, родени от тях. Тези промени размиват границите.
  "Ние не твърдим, че бракът е без значение за личното благосъстояние. А само че като се вземат под внимание индивидуалните различия, той е далеч от общовалидна рецепта за щастие и добро здраве", е позицията на ръководителя на проекта д-р Кели.
  Неговият екип установил, че разликите между женените и съжителстващите двойки по прицип били малки и съвсем се стопявали след медения месец.